***SVJETSKI TJEDAN SVEMIRA 2015.***

Svjetski tjedan svemira obilježava se svake godine 4. - 10. listopada. World Space Week Asocijacija u suradnji s UN OOSA određuje temu koja će se obrađivati cijele godine. Za 2015. godinu preporučena je tema Discovery (koja se ne mora strogo slijediti), a odnosi se na nova otkrića i istraživanje svemirskih prostranstava, planeta u našem Sunčevom sustavu, asteroida i kometa kao i drugih zvjezdanih sustava udaljenih stotinama svjetlosnih godina od Zemlje koje istražujemo preko raznih svemirskih sondi i velikih teleskopa smještenih na površini Zemlje, ali i u svemiru. WSWA najveća je svjetska obrazovna organizacija povezana sa svemirom, direktno podržana od strane UN Ureda za miroljubivo korištenje svemira (UN OOSA). World Space Week Asocijacija ima nacionalne koordinatore u više od 80 država širom svijeta.

Naša se škola također pridružila što možete vidjeti na <http://www.worldspaceweek.org/events/event-details/?eventID=8982>

Sudjelovali su učenici sedmog i osmog razreda OŠ Ferdinandovac.

Glavni je cilj događanja popularizacija svemira i znanosti općenito. Prvi naš zadatak bio je da svoje aktivnosti registriramo na službenoj stranici [www.worldspaceweek.org](http://www.worldspaceweek.org/) te damo ime našem događanju.

Dogovorili smo aktivnosti: izraditi postere o planetima Sunčevog sustava, modele planeta, modele svemirske letjelice i svemirskog broda, napraviti razne društvene igre, napisati znanstveno-fantastične priče i pjesme, izraditi kviz u PowerPointu. Sve isplanirano realizirali smo 07. listopada 2015.

8:45 - 9:00 Svemirske delicije

9:00 - 9:30 Svemirska ploča

9:30 - 9:50 Google Earth i Stellarium

9:50 - 10:30 Space game

10:30 - 10:40 Koliko smo veliki

10:40 - 11:00 Svemirski kviz

Izlagali smo projekt učenicima petog i šestog razreda. Učenici i učitelji bili su zadovoljni prikazom tog fantastičnog svemirskog projekta. Po završetku projekta bili smo umorni, ali sretni i puni dojmova, stvorivši još jednu prekrasnu uspomenu vrijednu čuvanja sa svojim prijateljima i učiteljicama Dragom Tomašek, učiteljicom fizike te Lidijom Levačić Mesarov i Enom Sulimanec, učiteljicama hrvatskog jezika. Ovaj projekt bio je spoj zabave i učenja te će nam zasigurno svima ostati u lijepome sjećanju.

Nadamo se da su djeca nešto novo naučila i da su se zainteresirala za svemir i fiziku.

Filipa Ščuka, 8. r.